Държавен вестник, бр. 65, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  65
„Чл. 7. (1) Всеки министър и ръководи­
тел на ведомство според функционалната си 
компетентност осигурява и отговаря пряко за 
участието и представянето на българската по­
зиция в работата на съответните подготвителни 
органи на Съвета на Европейския съюз, както 
и в процеса на вземане на решения по чл. 290 
и 291 от Договора за функционирането на Ев­
ропейския съюз, за които неговото ведомство 
е определено за водещо, съгласно приложение 
№ 2a. Когато разработването и представянето на 
позиция е по въпроси, изискващи участието на 
други компетентни министерства и ведомства, 
техните ръководители осигуряват и отговарят 
пряко за това съдействие.
(2) Министрите и ръководителите на ве­
домства създават междуведомствени работни 
групи съгласно приложение № 3. 
(3) Всеки ръководител на водещо ведом­
ство по приложение № 3 със съдействието на 
ръководителите на компетентните ведомства, 
чиито представители участват в съответната 
междуведомствена работна група, осигурява и 
отговаря пряко за участието и представянето на 
българската позиция в работата на съответните 
комитети и работни групи към Европейската 
комисия. 
(4) Поименният състав на работните групи 
по ал. 2 се определя със заповед на отговор­
ния министър или ръководител на съответната 
отговаряща по проблематиката администрация 
по предложение на заинтересуваните министри 
или  ръководители на ведомства.
(5) С решение на Съвета по европейските 
въпроси може да се създават  временни работни 
групи за изпълнение на конкретни задачи, като 
се определя водещото ведомство.
(6) Работните групи се състоят от ръково­
дител, заместник-ръководител/и, секретар и 
членове.
(7) В работните групи освен експерти от 
водещото ведомство се включват и експерти 
от дирекция „Координация по въпросите на 
Европейския съюз“ в администрацията на 
Министерския съвет, от дирекция „Европейски 
съюз“ на Министерството на външните работи, 
служители на юрисконсултски и експертни 
длъжности от специализираната администрация 
на други заинтересувани ведомства, владеещи 
поне един от работните езици на Европейския 
съюз.“ 
8. В чл. 10: 
а) в ал. 1:
аа) основният текст се изменя така: 
„Водещото ведомство, подпомагано от ра­
ботните групи по чл. 7,  ал. 2:“;
бб) точка 6 се изменя така: 
„6. изготвя указания за заседанията на ра­
ботните групи и комитети към Съвета на ЕС, 
на КОРЕПЕР, за заседанията на експертните 
работни групи към Европейската комисия и 
в процеса на вземане на решения по  чл. 290 
и 291 от Договора за функционирането на Ев­
ропейския съюз;“
вв) създава се т. 13:
„13. въвежда материали и документи в 
информационната система по реда на чл. 16 
и подава необходимата информация в базата 
данни по реда на чл. 16а.“;
б) алинея 2 се отменя;
в) алинея 4 се изменя така: 
„(4) Работните групи се отчитат за работата 
си пред съответния отговорен министър или 
ръководител на ведомство.“ 
9. Създава се чл. 10а:
„Чл. 10а. (1) По всички въпроси (досиета), 
които се разглеждат за първи път от Съвета 
на Европейския съюз, от подготвителните му 
органи, в процеса на вземане на решения по 
чл. 290 и 291 от Договора за функциониране­
то на Европейския съюз, както и по Белите 
и Зелените книги на Европейската комисия, 
се изготвя рамкова позиция съгласно прило­
жение № 4. 
(2) Рамковите позиции по въпроси, които се 
разглеждат от Съвета на Европейския съюз,  от 
подготвителните му органи, както и по Белите 
и Зелените книги на Европейската комисия 
се изготвят в срок до 4 седмици от решението 
по чл. 6, ал. 1, т. 12. С решение на Съвета по 
европейските въпроси и при необходимост за 
отделни досиета може да бъде определeн по-
дълъг или по-кратък срок.“ 
10. В чл. 11: 
а) в ал. 1:
аа) точки 2 и 3 се изменят така:
„2. в случаите, когато рамкова позиция се 
отнася до въпроси, които попадат единствено 
в сферата на компетентност на водещото про­
блематиката ведомство, рамковата позиция 
се утвърждава от отговорния заместник-ми­
нистър или от съответния отговорен член на 
Съвета по европейските въпроси; проектът 
на рамкова позиция се изпраща до дирекция 
„Координация по въпросите на Европейския 
съюз“ в администрацията на Министерския 
съвет и до дирекция „Европейски съюз“ на 
Министерството на външните работи, които 
могат да предоставят бележки и предложения, 
включително за внасяне на проекта на рамкова 
позиция за разглеждане на заседание на Съвета 
по европейските въпроси;